
Părintele Ciprian Mega a făcut o radiografie fără menajamente a situaţiei la zi din 
Biserică și stat, în cadrul celui de-al doilea episod al dialogurile cu lect.univ.dr. Ionel 
Cioară. 


Preotul a spus că sfinţirea capelei Parlamentului României de către Patriarhul Daniel (foto) 


a reprezentat un „tablou grotesc”, o „evidentă mișcare electorală”. 


„Am asistat săptămâna aceasta la un tablou grotesc, atunci când Patriarhul României a mers 


să-i susţină pe domnii Ciolacu şi Ciucă pentru a inaugura, chipurile, capela Parlamentului. 


A fost o evidentă mișcare electorală, în care comasaţii sau comasatorii, au arătat că se 


bucură de sprijinul Patriarhiei în demersurile lor electorale. 


Mesajul coaliţiei a fost acesta: revoluţia s-a făcut, nu mai este nimic de spus. Noi suntem 
statul, cine se împotrivește nouă se împotrivește statului și mai ales, se împotrivește 


Bisericii, care ne legitimează”, a spus părintele. 


În opinia, „Părintele patriarh este primul care a încălcat recomandările Sfântului Sinod”, în 


ceea ce priveşte implicarea Bisericii în campania electorală. 


Părintele Mega a caracterizat-o şi pe Laura Codruța Koveși, fosta procuroare şefă a DNA și 
actual procuror european: 


„N-a fost doamna aceasta, un călău, care a lucrat mână-n mână cu serviciile secrete, la 
comandă? Ai văzut cum s-au aliniat Ciucă și Ciolacu înaintea lui Iohannis, speriaţi parcă, 


fleșcăiți de sudoarea morţii. În faţa acestei femei, acești oameni vor fi ca porcul la ignat”. 


Preotul a analizat și posibilitatea ca preşedintele Moldovei, Maia Sandu, să devină candidat 


la președinția României: 


„Înţeleg că a rămas doamna Maia Sandu și prin așezare, oarecare aristocratică, ar putea fi o 
imagine bună pentru partidul stat. Adică preiau un produs politic al laboratorului de la 


Davos și-l așează în eprubeta asta, pe care ei o consideră genială, a PNL-ului.” 


Gabriel Firea, fostul primar al Capitalei este o „doamnă însetată de putere”, consideră 


părintele Mega. 


